Pielikums protokolam Nr. 4/2024

**LĒMUMS**

Jelgavā

2024.gada 11.martā Nr. 3

**Par nekustamā īpašuma atsavināšanu izsolē (“Pūcēni”, Valgundes pag.)**

Izvērtējot nekustamā īpašuma “Pūcēni”, Valgundes pagastā, Jelgavas novadā nepieciešamību pašvaldības funkciju veikšanai, konstatēts:

1. Jelgavas novada pašvaldībai pieder nekustamais īpašums “Pūcēni”, Valgundes pagastā, Jelgavas novadā ar kadastra Nr.54860110221, kas sastāv no zemes vienības 0,53 ha platībā (mežaudze 0,51 ha) ar kadastra apzīmējumu 54860110407.
2. Zemes vienība nav iznomāta.
3. Jelgavas novada pašvaldības iestāžu funkciju nodrošināšanai minētais nekustamais īpašums nav nepieciešams, tāpēc Jelgavas novada dome 2023.gada 29. novembrī pieņēma lēmumu Nr.31 “Par nekustamā īpašuma nodošanu atsavināšanai izsolē” (pielikums protokolam Nr. 25/2023) nodot atsavināšanai izsolē nekustamo īpašumu “Pūcēni”, Valgundes pagastā, Jelgavas novadā ar kadastra Nr.54860110221 un uzdot Jelgavas novada Īpašuma pārvaldei organizēt nekustamā īpašuma novērtēšanu.
4. Pašvaldības mantas novērtēšanas, aprites un atsavināšanas komisijas 2024.gada 11.janvāra sēdē pieņēma lēmumu (sēdes protokols Nr.2),noteica nekustamā īpašuma izsoles sākumcenu – 4300 EUR (četri tūkstoši trīs simti *euro*), pamatojoties uz sertificēta nekustamā īpašuma vērtētāja noteikto nekustamā īpašuma tirgus vērtības aprēķinu.

 Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3.panta pirmās daļas 1.punktu, otro daļu, 4. panta pirmo daļu,5.panta pirmo daļu un piekto daļu, Jelgavas novada domes 2023.gada 29. novembra lēmumu Nr.31 “Par nekustamā īpašuma nodošanu atsavināšanai izsolē ”(protokols Nr.25/2023), Pašvaldības mantas novērtēšanas, aprites un atsavināšanas komisijas 2024.gada 11. janvāra lēmumu (sēdes protokols Nr.2),

Jelgavas novada dome, atklāti balsojot,

**PAR** **– 14** balsis (Andris Ozoliņš, Artūrs Semjonovs, Dainis Liepiņš, Dina Tauriņa, Emīls Dobrājs, Gundars Liepa, Ģirts Neija, Ilze Vītola, Jānis Počs, Juris Lavenieks, Juris Razživins, Madars Lasmanis, Oskars Cīrulis, Vidmants Rinkuns);

**PRET – nav**;

**ATTURAS – nav**,

**nolemj:**

1. Atsavināt nekustamo īpašumu “Pūcēni”, Valgundes pagastā, Jelgavas novadā ar kadastra Nr.54860110221, kas sastāv no zemes vienības 0,53 ha platībā (tai skaitā 0,51 ha mežaudze) ar kadastra apzīmējumu 54860110407, pārdodot to elektroniskā izsolē ar augšupejošu soli.
2. Noteikt, ka izsoles sākumcena ir 4300 EUR (četri tūkstoši trīs simti *euro*).
3. Uzdot Izsoļu komisijai organizēt izsoli.

Domes priekšsēdētājs M.Lasmanis